เริ่มการจีบ จบให้สวย ดึงความสนใจของคนที่คุณชอบ
มันยากที่จะสรรหาคำที่มาจากตัวคุณเองขึ้นมาเวลาคุยกันผ่านข้อความ ดังนั้น คนที่คุณอยากจะจีบจะยิ่งประทับใจถ้าคุณสามารถทำเช่นนั้นได้ ยามคุณหยิบโทรศัพท์ขึ้นมาส่งข้อความหาคนพิเศษในขีวิตคุณคนนั้น คุณควรพยายามคิดถึงสิ่งที่ไม่มีใครสามารถพูดได้นอกจากคุณ สิ่งนี้จะกระตุ้นความสนใจของคนที่คุณชอบและมีแนวโน้มมากว่าเขาจะตอบคุณกลับทันที  ทำให้คนที่คุณแอบชอบหัวเราะ เริ่มจากคำพูดอะไรสั้นๆ ตลกๆ เกี่ยวกับบางสิ่งที่คุณทั้งคู่เพิ่งไปพบเจอมา หรือพูดถึงบทสนทนาก่อหน้าก็ได้ คอยสังเกตอีกฝ่ายให้ดี คนที่คุณแอบชอบจะสนองตอบต่อสิ่งนั้นแน่นอน จีบอีกฝ่ายด้วยไหวพริบถือเป็นกลวิธีที่ยอดเยี่ยม เป็นตัวของตัวเอง เขียนสิ่งที่ไม่มีใครสามารถพูดได้นอกจากคุณ คำถามปลายเปิดเป็นสิ่งที่อีกฝ่ายไม่สามารถตอบแค่ใช่หรือไม่ใช่ การถามคำถามประเภทนี้เป็นวิธีที่ดีสำหรับสร้างความประทับใจและใช้จีบคนที่คุณชอบ เพราะมันแสดงให้เห็นว่าคุณไม่ได้แค่ส่งข้อความคุยกับเขาเพราะคุณแค่อยากคุยเฉยๆ แต่เป็นเพราะคุณต้องการมีบทสนทนากับอีกฝ่ายไปเรื่อยๆ และเพราะคุณแคร์ว่าคนที่คุณชอบจะคิดอย่างไร และนี่คือสิ่งดีๆ ที่คุณควรระลึกไว้เมื่อคุณถามคำถาม:   ถามเรื่องง่ายๆ เข้าไว้ เพียงถามถึงสิ่งที่เกิดขึ้นในวันนั้นหรือในสัปดาห์นั้น เช่น ปาร์ตี้วันเกิดของเพื่อนของเธอเป็นอย่างไรบ้าง หรือช่วงวันหยุดสั้นๆ ของเธอสนุกอย่างที่คิดหรือไม่ ถามคำถามปลายเปิดให้มาก อย่าถามสิ่งที่อีกฝ่ายได้แค่ตอบสั้นๆ ว่า "ใช่" หรือ "ก็ดีนะ" เปิดโอกาสให้คนที่คุณชอบได้อธิบายหรือถามอะไรกลับบ้าง อย่าถามคำถามปลายเปิดที่ "เกิน" ไป อย่าถามคำถามเชิงปรัชญาที่ลึกซึ้งที่อีกฝ่ายไม่รู้จะตอบยังไง พวกเขาอาจมึนงงและเลิกคุยไปเลย อย่าเป็นนักส่งข้อความที่น่าเบื่อ มีแนวโน้มที่อีกฝ่ายจะไม่ตอบถ้าคุณถามคำถามเช่น เช่น "เป็นไง" หรือ "สบายดีมั้ย" เป็นตัวเราเองแม้ยามถามคำถาม รู้จักเอาใจใส่ ถ้าคุณรู้ว่าคนที่คุณชอบมีงานสำคัญเมื่อวันก่อน ข้อความถามถึงงานนั้นๆ ว่าเป็นอย่างไรบ้างแสดงให้เห็นว่าคุณเอาใจใส่เขา สิ่งนี้อาจฟังดูไร้สาระและไม่เกี่ยวข้องกัน แต่เวลาจีบกัน เมื่อต้องอยู่ต่อหน้าคนที่ชอบ คุณเองก็ต้องแน่ใจว่าคุณบรรจงเลือกเสื้อผ้าที่เข้ากัน และจัดแต่งทรงผมอย่างดี ดังนั้น ถ้าจะส่งข้อความ คุณก็ควรแน่ใจว่าคุณใช้เครื่องหมายวรรคตอนได้ถูกต้องเหมาะสมและประโยคนั้นครบถ้วนสมบูรณ์  ถ้าคุณส่งข้อความลวกๆ อ่านไม่รู้เรื่อง มันจะดูเหมือนคุณไม่แคร์คนที่คุณส่งข้อความหามากพอที่จะใช้เวลาตรวจดูข้อความของคุณ ข้อความของคุณไม่จำเป็นต้องเพอร์เฟ็ค แค่อ่านเช็คเร็วๆ สักครั้งก่อนจะส่งข้อความ ความคลุมเครือเป็นกุญแจสำคัญเมื่อคุณเริ่มการสนทนาผ่านข้อความ คุณจึงไม่ควรที่จะออกตัวแรงเกินไป ไม่เช่นนั้น เขาอาจเห็นว่าคุณออกตัวแรงเกินทั้งที่หนทางยังอีกไกล แค่ทำใจให้สบายและส่งข้อความเมื่อเวลาเหมาะสม และอย่าคิดมากเกินไป คุณไม่ควรใช้เวลามากกว่าหนึ่งนาทีในการตัดสินใจว่าข้อความไหนดีที่สุดที่จะส่งถึงคนพิเศษของคุณ   อย่าเป็นคนที่ส่งข้อความก่อนทุกครั้งไป ถ้าคุณเป็นเช่นนั้น คนที่คุณชอบอาจจะไม่ตื่นเต้นเท่าไหร่เวลาได้รับข้อความ ทำนิ่งไว้ และรอให้เขาชวนคุยก่อนบ้างเป็นบางครั้ง อย่าพยายามมากเกินที่จะตลก ถ้าเป้าหมายของคุณรู้ว่าคุณใช้เวลาเป็นชั่วโมงๆ สร้างบทสนทนาอันไร้ที่ติ มันไม่คุ้มหรอก จำไว้ว่าการจีบกันผ่านการส่งข้อความไม่ได้ต่างจากการจีบกันในชีวิตจริงสักเท่าไหร่ คุณควรผ่อนคลาย และทำตัวสบายๆ หากอยากจะจีบให้ติด คุณคงไม่อยากจะเป็นคนที่คอยส่งข้อความชวนคุยเป็นชั่วโมงๆ หลังจากไม่มีอะไรจะคุยอะไรกันแล้ว อย่างเวลาคุณชวนคนที่คุณสนใจที่เจอที่บาร์คุย คุณแค่พูดให้อีกฝ่ายสนใจก็พอ แล้วตัดบทว่าคุณต้องไปแล้ว เพื่อที่คุณจะได้ไม่ต้องเป็นคนลากยาวบทสนทนาที่ดูเหมือนจะเริ่มต้นดีตอนแรก ในการส่งข้อความคุยกันก็ใช้หลักการเดียวกัน  ถ้าคุณพูดอยู่ฝ่ายเดียว นั่นถึงเวลาที่คุณจะต้องหยุดส่งข้อความแล้ว ถ้าคุณเอาแต่ส่งข้อความยาวๆ แล้วไม่ได้อะไรกลับมากนอกจากคำตอบเพียงคำเดียว นั่นถึงเวลาที่คุณจะต้องหยุดส่งข้อความแล้ว ถ้าคุณรู้สึกได้ว่าคุณทั้งคู่ต่างต้องพยายามหาอะไรมาคุยกัน นั่นก็ถึงเวลาที่คุณจะต้องหยุดคุยกันแล้ว ถ้าคุณรู้สึกได้ว่าคุณพูดอยู่ฝ่ายเดียวเสียเป็นส่วนมากในทุกครั้งที่คุยกัน และอีกฝ่ายไม่ได้ดูจะกระตือรือร้นที่จะตอบอะไรกลับ นั่นอาจถึงเวลาที่จะต้องหยุดคุยกัน – เป็นการถาวร ไม่ว่าจะเป็นการจบบทสนทนาเพราะคุณยุ่งหรือเพราะคุณกำลังจะพบกัน คุณก็ควรจบโดยมีอะไรให้เขาคิดถึง อย่าแค่ “บาย!” ไม่งั้นอีกฝ่ายจะไม่คิดถึงคุณหลังคุยจบ   ถ้าคุณนัดเจอกัน อย่ากลัวที่จะพูดว่าคุณรอที่จะพบคนๆ นั้นไม่ไหวแล้ว ถ้าคุณต้องไปแล้ว ให้บอกอีกฝ่ายว่าคุณกำลังจะไปไหนและคุณกำลังทำอะไรอยู่ จะได้ดูเหมือนว่าเมื่อออกจากโลกของการส่งข้อความ คุณก็มีชีวิตดีๆ เหมือนกัน และนั่นจะทำให้คนที่คุณคุยด้วยสนใจคุณ ทิ้งข้อความที่จะเปิดโอกาสสู่การพูดคุยครั้งต่อไปในเวลาอื่น บอกอีกฝ่ายว่าคุณรอคอยที่จะได้พูดคุยกันอีกถึงเรื่องใดก็ตามที่อยู่ในใจของคุณ หากการพูดคุยกันที่ผ่านๆ มาเป็นไปด้วยดีมากๆ และการจีบกันเริ่มจริงจังขึ้นเรื่อยๆ คุณก็ควรยกระดับความสัมพันธ์ขึ้นอีกขั้น และใช้การส่งข้อความเป็นโอกาสที่จะชวนอีกฝ่ายออกมาเจอกัน  ไม่ต้องซีเรียส ถ้ากำลังคุยกันอยู่ แค่พูดว่า “คุณอยากจะคุยกันต่อตอนทานอาหารค่ำหรือตอนดื่มด้วยกันมั้ย?” ถ้าส่งข้อความกับคนที่่คุณชอบมาพักใหญ่แล้ว คุณสามารถบอกอีกฝ่ายได้ว่า “ผมชอบส่งข้อความหาคุณมากเลย แต่ผมว่าผมอยากจะพูดคุยกับคุณมากกว่า เรามาเจอกันแล้วคุยกันต่อดีมั้ย?” ทำตัวสบายๆ บ้างก็ได้เหมือนกัน แทนที่จะชวนอีกฝ่ายออกไปเดทจริงๆ จังๆ คุณอาจจะเชิญเธอมาร่วมดื่มกับคุณและเพื่อนของคุณ หรือชวนไปงานปาร์ตี้แทน การหยอกเย้าผ่านข้อความเป็นวิธีจีบที่ดี คุณทำตัวขี้เล่นได้นิดๆ หน่อยๆ และแกล้งคนที่คุณชอบเล่นได้ และจงปล่อยให้อีกฝ่ายแกล้งคุณกลับบ้าง สิ่งนี้แสดงให้เห็นว่าคุณไม่ได้จริงจังกับชีวิตจนสนุกไม่เป็นและแสดงให้เห็นด้วยว่าคุณสนใจคนที่คุณคุยด้วย  ทำให้บทสนทนาสนุกเข้าไว้ หยอกล้อคนที่คุณชอบหากเขาไปดูหนังเห่ยๆ มา หรือหมกมุ่นกับกีตาร์มากเกินไป ทำให้อีกฝ่ายรู้ว่าคุณล้อเล่น ควรให้เข้าใจชัดว่าคุณไม่ได้จะทำให้อีกฝ่ายเสียความรู้สึก ให้เข้าใจว่าคุณแค่อยากจะเล่นสนุกเฉยๆ ถ้าคุณมีชื่อเล่นขำๆ ที่จะใช้เรียกคนที่คุณชอบ จงใช้เรียกอีกฝ่ายเวลาส่งข้อความคุยกัน ส่งอิโมติคอนหน้าขยิบตาเพื่อแสดงว่าคุณกำลังหยอกเล่น หากคุณอยากจะจีบใครผ่านข้อความ คุณก็ควรหาทางทำให้คนที่คุณคุยด้วยรู้ชัดว่าคุณแคร์เขา ไม่ว่าจะโดยการถามคำถามเกี่ยวกับชีวิตของเขาหรือแค่ถามว่าเขารู้สึกยังก็ได้  ถ้าคนที่คุณชอบรู้สึกไม่สบาย ให้เช็คอาการว่าของเขาว่าดีขึ้นหรือไม่ เรียกชื่อของคนที่คุณชอบเป็นครั้งคราว สิ่งนี้จะทำให้อีกฝ่ายเซอร์ไพรส์และตื่นเต้นเวลาคุยกัน ถามความเห็นเขาเกี่ยวกับหนังที่เพิ่งเข้าฉายหรือร้านอาหารใหม่ๆ สิ่งนี้อาจจะกลายเป็นแพลนให้คุณทั้งคู่ได้ออกไปสำรวจอะไรใหม่ๆ ด้วยกัน ชมคนที่คุณชอบ หาวิธีเนียนๆ ที่จะให้เธอรู้ว่าเธอดูน่ารักเมื่อคืนก่อน หรือให้เธอรู้ว่าคุณชอบผมทรงใหม่ของเธอ คุณสามารถหาวิธีเนียนๆ ในการกระตุ้นอารมณ์อีกฝ่ายผ่านข้อความ และเพื่อแสดงให้อีกฝ่ายเห็นว่าคุณไม่ได้คิดติดเรท18+ กับเขาหรือเธอ ไม่ต้องถึงกับถามว่า “คุณใส่ชุดอะไรอยู่” ต่อไปนี้คือทริคที่คุณอาจลองใช้ดู:  พูดลอยๆ ว่าคุณเพิ่งอาบน้ำเสร็จ เปิดเผย บอกไปเลยว่า "ผมหยุดคิดถึงชุดที่คุณใส่คืนก่อนไม่ได้เลย" บอกไปว่า "ผมมีไวน์ในตู้เย็นอยู่ขวดหนึ่ง และไวน์ขวดนั้นดูเหงาหงอยมากเมื่อไม่มีคุณ" การเชิญคนที่คุณชอบมาดื่มไวน์ด้วยกันเป็นคำเชิญที่จะนำไปสู่เรื่องอื่นๆ จำไว้ว่าคุณควรนิ่งเข้าไว้เวลาคุยกันผ่านข้อความ เพื่อที่ว่าคุณจะได้ไม่ต้องเป็นคนที่ส่งร้อยข้อความอย่างต่อเนื่องหรือถามคำถามแล้วใส่เครื่องหมายคำถามเป็นล้าน ถ้าคุณทำตัวตื่นเต้น "เกิน" กับการส่งข้อความคุยกัน มันจะทำให้อีกฝ่ายหมดอารมณ์สุดๆ    ทำให้แน่ใจว่าคุณและเขาส่งข้อความหากันมากพอๆ กัน ถ้าทุกครั้งที่เธอตอบกลับมาหนึ่งข้อความคุณส่งกลับไปห้า คุณมีปัญหาแล้วล่ะ อิโมติคอนใช้ได้ดีในบางโอกาส แต่อย่าใช้มากเกิน การใช้เครื่องหมายตกใจหรือเครื่องหมายคำถามก็เช่นกัน อย่าตอบทันที่ที่คุณได้รับข้อความ ทำนิ่งไว้และรอสักสองสามนาที หรือแม้แต่สองสามชั่วโมงก็ยังได้ เว้นแต่ว่าข้อความที่ส่งมานั้นเป็นอะไรที่ควรตอบทันที ถ้าคนที่คุณชอบใช้เวลาเป็นวันในการตอบกลับ อย่ารีบยิงข้อความกลับไปทันทีเพราะจะทำให้คุณดูสิ้นหวังมาก ไม่มีความสัมพันธ์ไหนที่ถูกสร้างขึ้นหรือทำลายลงด้วยข้อความทางโทรศัพท์ เมื่อคุณส่งข้อความหาคนพิเศษ จำไว้ว่าการคุยกันด้วยวิธีนี้ดีสำหรับใช้จีบกัน ใช้วางแผนและนำความสัมพันธ์นั้นไปสู่โลกความเป็นจริง แต่ไม่ใช่วิธีที่ดีที่จะผูกสัมพันธ์หรือทำความรู้จักใครสักคนอย่างจริงจัง  จำไว้ว่าควรทำให้การจีบเป็นเรื่องสนุกๆ การจีบกันเป็นเรื่องของความสนุกและการหยอกเย้ากันล้วนๆ ไม่ใช่มาถกอะไรจริงๆ จังๆ ถ้าคุณชอบคนๆ นั้นมากๆ พยายามหาเวลาคุยกับเขาหรือเธอให้มากกว่าส่งข้อความหา
สร้างสรรค์เข้าไว้. ถามคำถามปลายเปิด. ระวังการสะกดคำและไวยากรณ์. อย่าออกตัวแรงเกิน. รู้ว่าเมื่อไหร่ควรจะหยุดส่งข้อความ. บอกลากันด้วยคำพูดดีๆ. ใช้ข้อความเป็นเครื่องมือในการชวนคนที่คุณชอบออกไปเจอกันข้างนอก. หยอกคนที่คุณชอบ. ทำให้อีกฝ่ายรู้ว่าคุณแคร์เขา. ทำตัวซุกซนบ้าง. อย่าเยอะเกิน. อย่าใช้การส่งข้อความในการสร้างความสัมพันธ์ที่ลึกซึ้งมีความหมาย.
https://www.wikihow.com/Flirt-Through-Text-Messages https://www.wikihow.com/Flirt-Through-Text-Messages https://www.wikihow.com/Flirt-Through-Text-Messages
Have a Flirty Opening Finish Strong Keep Your Crush's Attention